Seveda! Joga ni pogojena s sposobnostjo gibanja, saj je več kot to. Pravljica deluje tudi kot samostojna zgodba, ki pa je nadgrajena z raznimi nagovori, ki otroka spodbujajo k bolj polnemu izkustvu in razmisleku.
Kot taka je primerna tudi za npr. gibalno ovirane otroke. Sporočilo pravljice govori o pomenu sprejemanja svoje avtentičnosti in drugačnosti, torej sebe v celoti, brez da bi se pri tem primerjali z drugimi. Ko nam to uspe, nas lažje sprejme tudi okolica. Tudi z vidika sporočilnosti zgodbe je pravljica primerna za otroke, ki so morda gibalno ovirani in niso sposobni izvajati (vseh) jogijskih položajev, ali pa jih izvajajo s prilagoditvami in v okviru svojih zmožnosti. Glavni cilj ni popolna izvedba asan ampak zabavanje ob igri posnemanja živali!